Meelis Arulepp
Meelis Arulepp (sündinud 9. mail 1965 Tallinnas) on eesti animafilmirežissöör ja animaator. Ta on õppinud Tartu 10. Keskkoolis ja lõpetanud 1984. aastal Tartu Kõrgema Kunstikooli. Arulepp on töötanud animatsioonistuudiotes Stuudio B, Eesti Joonisfilm, Trickfilm Hamburg jne.[viide?] ning teinud kaastööd Taani, Prantsusmaa, Hispaania, USA, Norra, Suurbritannia, Saksa, Ungari ja Kanada animastuudiotele. [viide?] 1994. aastal oli Arulepp üks ettevõtte A Film Eesti asutajaid ning töötab tänini selle kunstilise juhina. Ta on illustreerinud raamatuid ja osalenud enam kui 250 reklaamfilmi loomises. 2002. aastal uuendas ta Eesti Televisiooni lastesaadete logo – Telepoisi. Tema karikatuure on ilmunud väljaandes Edasi.org.[viide?]